钦定古今图书集成/理学汇编/经籍典/第059卷 > 汉
## 钦定古今图书集成/理学汇编/经籍典/第059卷 > 汉

### 武帝元光元年杨何以易征为博士

按：《史记》《汉书》《武帝本纪》皆不载。按《史记儒林传》：“自
鲁商瞿受《易》孔子，孔子卒，商瞿传《易》六世，至齐人田
何，字子庄。而汉兴。田何传东武人王同子仲，子仲传
菑川人杨何。何以《易》元光元年征，官至中大夫。齐人
即墨成以《易》至城阳相。广川人孟但以《易》为太子门大夫。鲁人周霸、莒人衡胡，临菑人主父偃，皆以《易》至
二”千石，然要言《易》者，本于杨何之家。

按：《汉书儒林传赞》：“自武帝立五经博士，开弟子员，设
科射策，劝以官禄。初书惟有欧阳礼，后易杨，《春秋》《公
羊》而已。”

### 宣帝甘露 年以梁丘贺待诏黄门入说易

按：《汉书宣帝本纪》，不载。按《儒林梁丘贺传》：“宣帝时，
闻京房为《易》明，求其门人，得贺，待诏黄门，数入说，教
侍中以召贺。贺入说，上善之。”

甘露三年春三月己丑，诏立“《梁丘易》博士。”

按《汉书宣帝本纪》：“甘露三年三月己丑，诏诸儒讲《五
经》同异，太子太傅萧望之等平奏其议，上亲称制临
决焉。乃立梁丘《易》《大小夏侯尚书》《穀梁春秋》博士。”
按《刘歆传》，歆移太常博士书，往者博士书有欧阳，《春
秋》，《公羊》，《易》则施、《孟》，然孝宣皇帝犹复广立《穀梁春秋》
《梁丘易》《大小夏侯尚书》，义虽相反，犹并置之。何则？与
其“过而废之，宁过而立之。”

### 黄龙元年立京氏博士

按《汉书宣帝本纪》，不载。按《后汉书章帝本纪》，建初
四年冬十一月壬戌，诏曰：“孝宣皇帝以为去圣久远，
学不厌博，故遂立大小夏侯尚书，后又立《京氏易》。”
按《汉书百官表》，武帝初置《五经》博士，宣帝黄龙元年
稍增员十二人。

宣帝　　　年，韩生以《易》征。

按《汉书宣帝本纪》，不载。按《儒林韩婴传》：“孝宣时，涿
郡韩生其后也。以《易》征，待诏殿中，曰：所受《易》，即先太
傅所传也。”

宣帝　　　年，河内女子得《说卦》。

按《汉书宣帝本纪》。不载。按《艺文志考证》：“秦汉之际。
《易》亡《说卦》。宣帝时。河内女子发老屋。得《说卦》古文《老
子》。”

### 元帝 年令五鹿充宗与诸儒论易以朱云为博士

按《汉书元帝本纪》，不载。按《朱云传》：“时少府五鹿充
宗贵幸，为《梁丘易》。自宣帝时，善梁丘氏说，元帝好之，
欲考其异同，令充宗与诸易家论。充宗乘贵辨口，诸
儒莫能与抗，皆称疾不敢会。有荐云者，召入，摄斋登
堂，抗首而请，音动左右。既论难，连拄五鹿君，故诸儒
为之语曰：‘五鹿岳岳，朱云折其角’。繇是为博士。
元帝　　　年”，复立《京氏易》博士。

按《汉书元帝本纪》，不载。按《儒林传赞》：“自武帝立五
经博士，初书唯有欧阳《礼》，后易、杨《春秋》《公羊》而已。至
孝宣世，复立施、孟、《梁丘易》。至元帝世，复立京氏易。”〈按章
帝本纪称孝宣帝立京氏易此称元帝立京氏易并存以俟考〉

### 成帝河平三年刘向校书考易说

按《汉书成帝本纪》：“河平三年秋八月乙卯，光禄大夫
刘向校中秘书。”按《儒林传》：成帝时刘向校书，考《易》
说，以为诸《易》家说皆祖田何、杨叔、丁将军，大谊略同，
唯京氏为异。

### 平帝 年苏竟以明易为博士

按《汉书。平帝本纪》，不载。按《后汉书苏竟传》：“竟字伯
况，扶风平陵人也。平帝世，竟以明《易》为博士讲书祭
酒。”